Ar yezh a implij Koulizh Kedez a zo luziet-kenañ rak en tu-hont dar brezhoneg a-vremañ e lak e-barzh krennvrezhoneg, kembraeg, galleg, arabeg hag hebreeg. (Wikipedia) Setu me koñfortet un tamm !  E Mammlazh eo ur ger-arouez eus frazenn diwezhañ an danevell eo bet ret din klask er geriadur : displijusat degouezh…  Pezh a blij din koulskoude eo al labour anat bet graet war ar yezh, ur gwir labour skrivañ ; kenvogalenniñ, kengensonenniñ, kenganañ a ra ar gerioù kenetrezo er chomz-plaen.  Eñvorennoù toull-bach ar skrivagner eo o deus plijet din ar muiañ en torkad, evit ur wezh : surrealist ! A-hend-all, gant ar mogedus meo ar ster e lennan hep emouestl, evel pa sellfen ouzh ur championad echedoù !  Waou ! Pegen barrek ! Da bet eur e echu ?  Ne vez ket foeltret e archant o prenañ levrioù Koulizh Kedez koulskoude, pinvidik int, ha ne vez graet gwezh ebet an dro anezho, atav e cheller o adlenn.